কেশা

কেশা রোজ সিবার্ট (, ; জন্ম: ১ মার্চ ১৯৮৭, এছাড়াও শুধুমাত্র কেশা নামে পরিচিত) হলেন একজন মার্কিন গায়িকা, গীতিকার, র‌্যাপার এবং অভিনেত্রী। ২০০৫ সালে, মাত্র ১৮ বছর বয়সে কেশা কেমোসাবে রেকর্ডসের একটি চুক্তি স্বাক্ষর করেছিলেন। ২০০৯ সালের শুরু দিকে, তিনি তার প্রথম বড় সাফল্য অর্জন করেছেন, মার্কিন র‌্যাপার ফ্লো রিডার সাথে গাওয়া রাইট রাউন্ড গানটি বিলবোর্ড তালিকায় এক নম্বর স্থান অধিকার করেছিল।

কেশার সংগীত এবং তার ব্যক্তিত্ব তাকে তাৎক্ষণিক দিকে অগ্রসর হয়ে সাহায্য করেছিল। ২০১০ সালে প্রকাশিত এনিমেল এবং ২০১৭ সালে প্রকাশিত রেইনবো অ্যালবামদ্বয় মার্কিন যুক্তরাষ্ট্রের বিলবোর্ড ২০০ তালিকায় এক নম্বর স্থান অধিকার করেছে এবং ২০১২ সালে প্রকাশিত ওয়ারিয়র এবং ২০২০ সালে প্রকাশিত হাই রোড অ্যালবামদ্বয় শীর্ষ দশে স্থান অর্জন করেছিল। কেশা মার্কিন যুক্তরাষ্ট্রের বিলবোর্ড হট ১০০-এর শীর্ষ দশে স্থান অধিকার করা দশটি গান গেয়েছেন; যেগুলো হচ্ছে: ব্লা ব্লা ব্লা, ইয়র লাভ ইজ মাই ড্রাগ, টেক ইট অফ, ব্লো, ডাই ইয়াং, থ্রিওএইচ!থ্রি-এর সাথে মাই ফার্স্ট কিস, টিক টক, উই আর হু উই আর, ফ্লো রিডার সাথে রাইট রাউন্ড এবং টিম্বার। এক পর্যায়ে, তার গাওয়া টিক টক গানটি ইতিহাসে সর্বাধিক বিক্রিত ডিজিটাল একক ছিল, যা আন্তর্জাতিকভাবে ১৬.৫ মিলিয়ন ইউনিট বিক্রয় হয়েছিল। ২০১৯ সালের নভেম্বর মাস পর্যন্ত, এই গানটিতে ২৫ মিলিয়ন কপির অধিক বিক্রয় করা হয়েছে।

প্রাক্তন প্রযোজক ড. লুকের সাথে আইনি বিরোধের কারণে কেশার পেশাজীবন বন্ধ হয়ে গিয়েছিল, যা ২০১৪ সাল থেকে চলমান ছিল। কেশা বনাম ড. লুক নামে সম্মিলিতভাবে খ্যাত ধারাবাহিক মামলা দু'পক্ষের মধ্যে বিনিময় হয়েছিল, যেখানে কেশা তার বিরুদ্ধে শারীরিক, যৌন এবং মানসিক নির্যাতন এবং কর্মসংস্থান বৈষম্যের অভিযোগ এনেছিলেন এবং অন্যদিকে ড. লুক কেশার বিরুদ্ধে চুক্তি লঙ্ঘন ও মানহানির দাবি করেছিলেন।

২০১৯ সালে প্রকাশিত এক প্রতিবেদনে প্রকাশ হয় যে, মার্কিন যুক্তরাষ্ট্রে কেশার ৭১ মিলিয়ন রেকর্ড এবং বিশ্বব্যাপী ১৩৪ মিলিয়নেরও বেশি রেকর্ড বিক্রয় হয়েছে। ২০১০ সাল থেকে ২০১৯ সাল পর্যন্ত বিলবোর্ড দ্বারা দশকের শেষে প্রকাশিত শীর্ষ শিল্পীর তালিকায় তিনি ২৬তম স্থান অধিকার করেছেন।

কেশা তার পেশাজীবনে বেশ কিছু পুরস্কার জয়লাভ এবং মনোনয়ন লাভ করেছেন; যার মধ্যে ২০১০ সালে "বেস্ট নিউ অ্যাক্ট" বিভাগে এমটিভি ইউরোপ মিউজিক পুরস্কার জয় অন্যতম। এছাড়াও তিনি অন্যান্য শিল্পীদের জন্য গানও লিখেছেন; যার মধ্যে ২০১১ সালে ব্রিটনি স্পিয়ার্সের জন্য "টিল দ্য ওয়ার্ল্ড এন্ডস", মাইলি সাইরাস, দ্য ভেরোনিকাস এবং আরিয়ানা গ্রান্দের জন্য লেখা গান অন্যতম।

অ্যালবামের তালিকা
 এনিমেল (২০১০)
 ওয়ারিয়র (২০১২)
 রেইনবো (২০১৭)
 হাই রোড (২০২০)

চলচ্চিত্রের তালিকা
 ব্রাভো সুপারশো (২০০৭)
 ফাইনাল ফ্লেশ (২০০৯)
 ওয়াল্ট ডিজনি'স প্রিন্সেস কেশা (২০১১)
 ক্যাটি পেরি: পার্ট অভ মি (২০১২)
 জেম অ্যান্ড দ্য হলোগ্রামস (২০১৫)
 আ গোস্ট স্টোরি (২০১৭)
 রেইনবো: দ্য ফিল্ম (২০১৮)

তথ্যসূত্র

বহিঃসংযোগ

 
 
 
 
 
 

মার্কিন আত্মজীবনীকার
২১শ শতাব্দীর মার্কিন গায়িকা
২১শ শতাব্দীর মার্কিন সঙ্গীতশিল্পী
পোলীয় বংশোদ্ভূত মার্কিন ব্যক্তি
হাঙ্গেরীয় বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
ইংরেজ বংশোদ্ভূত মার্কিন ব্যক্তি
উভকামী সঙ্গীতজ্ঞ
মার্কিন পপ গায়িকা
জীবিত ব্যক্তি
১৯৮৭-এ জন্ম
২১শ শতাব্দীর মার্কিন র‍্যাপার
মার্কিন হিপ হপ সঙ্গীতশিল্পী
পপ র‍্যাপার
আরসিএ রেকর্ডসের শিল্পী
লস অ্যাঞ্জেলেসের সঙ্গীতশিল্পী
মার্কিন ইলেকট্রনিক সঙ্গীতজ্ঞ
মার্কিন সমসাময়িক আরঅ্যান্ডবি শিল্পী
মার্কিন গায়িকা-গীতিকার
নারীবাদী সঙ্গীতজ্ঞ
মার্কিন নারী হিপ হপ সঙ্গীতজ্ঞ
মার্কিন পপ সঙ্গীতশিল্পী
মার্কিন এলজিবিটিকিউ সঙ্গীতশিল্পী
এমটিভি ইএমএ বিজয়ী
মার্কিন যুক্তরাষ্ট্রের এলজিবিটিকিউ অধিকার কর্মী
নৃত্য-পপ সঙ্গীতজ্ঞ
মার্কিন নারী সক্রিয়কর্মী
মার্কিন নৃত্য সঙ্গীতজ্ঞ
ক্যালিফোর্নিয়ার এলজিবিটিকিউ ব্যক্তি
মার্কিন পপ সঙ্গীতজ্ঞ
২১শ শতাব্দীর নারী পিয়ানোবাদক
ক্যালিফোর্নিয়ার সমাজকর্মী
মার্কিন পপ রক কণ্ঠশিল্পী
মার্কিন নারী গিটারবাদক
মার্কিন নারী হিপ হপ সঙ্গীতশিল্পী